b'\n_START_ARTICLE_\nUNIIMOG\n_START_PARAGRAPH_\nUNIIMOG, formelt United Nations Iran-Iraq Military Observer Group, var en milit\xc3\xa6r observasjonsstyrke opprettet av FNs sikkerhetsr\xc3\xa5d i august 1988 for \xc3\xa5 p\xc3\xa5se implementeringen av v\xc3\xa5penhvilen mellom Iran og Irak og tilbaketrekning av milit\xc3\xa6re styrker til internasjonalt anerkjente grenser. De to landene hadde i \xc3\xa5tte \xc3\xa5r utkjempet Iran\xe2\x80\x93Irak-krigen. UNIIMOG ble avviklet i februar 1991, etter at tilbaketrekningen var fullf\xc3\xb8rt._NEWLINE_P\xc3\xa5 det sterkeste hadde UNIIMOG et antall p\xc3\xa5 400 offiserer. I tillegg kom en stab av internasjonale og lokale sivile. 26 land, deriblant Norge, deltok med personell. Den svenske diplomaten Jan Eliasson var personlig representant for FNs generalsekret\xc3\xa6r i forbindelse med operasjonen.'